Itaalias ja Bulgaarias jätkuvatel võrkpalli maailmameistrivõistlustel on selgunud neli meeskonda kuuest, kes hakkavad poolfinaalikohtade eest võistlema. Edasipääsu kolmandasse ringi tagasid USA, Brasiilia, Serbia ja kodupubliku ees mängiv Itaalia.

USA on ainus meeskond tänavusel MM-il, kes on võitnud kõik seitse kohtumist ja pole kordagi veel kaotusekibedust pidanud tunnistama. Viimati olid nad 3:0 (20, 20, 18) üle Bulgaariast ja kindlustasid sellega G-vahegrupis esikoha.

Itaalia pidi E-vahegrupis küll tunnistama Venemaa 3:2 (-19, 18, 21, -19, 11) paremust, kuid kahest geimivõidust neile piisas, et vahegrupp esimesena lõpetada. Itaaliale oli see tänavusel turniiril esimene kaotus.

Shock in Milan at the last Saturday match! Italy ???????? @Federvolley no longer has a perfect record at #FIVBMensWCH! Russia ???????? @russiavolley is responsible with a superb 3-2 win, one which you can relive here ????



Match Centre: https://t.co/1r624A5qxr#volleyball #volleyballWCHs pic.twitter.com/ne8ZSXFB9f — Volleyball World (@FIVBVolleyball) September 22, 2018

F-vahegrupis tagas Brasiilia 3:0 (22, 21, 16) võiduga Sloveenia ülegrupist esimesena edasipääsu ja H-vahegrupis oli Serbia samuti 3:0 (18, 22, 22) parem päev varem poolakaid üllatanud Argentinast, kindlustades samuti edasipääsu. Valitsev maailmameister Poola sai aga teise järjestikuse kaotuse, kui 1:3 jäädi alla Prantsusmaale.

Teisest ringist pääseb kolmandasse ringi kuus meeskonda – lisaks vahegruppide võitjatele ka kaks paremat teise koha omanikku. Enne teise ringi viimast mänguvooru on edasiviivatel kohtadel Poola ja Venemaa, võimalus on veel säilinud ka Belgial, Bulgaarial, Prantsusmaal ja Hollandil.

Kolmandas ringis jagatakse meeskonda kahte kolmeliikmelisse gruppi, mõlemast pääsevad kaks paremat poolfinaali.

Kõik laupäevased tulemused:

Holland – Soome 3:1

Venemaa – Itaalia 3:2

Austraalia – Belgia 0:3

Sloveenia – Brasiilia 0:3

Iraan – Kanada 2:3

Bulgaaria – USA 0:3

Serbia – Argentina 3:0

Poola – Prantsusmaa 1:3

Teine mänguvoor lõpeb pühapäeval, kui Venemaa mängib Soomega, Itaalia Hollandiga, Sloveenia Austraaliaga, Belgia Brasiiliaga, USA Iraaniga, Bulgaaria Kanadada, Prantsusmaa Argentinaga ja Poola Serbiaga.